

Službeni glasnik

OPĆINE ČEMINAC

|  |  |  |
| --- | --- | --- |
| **Godina XX** | **Čeminac, 17. prosinca 2015.** | **Broj 11** |

S A D R Ž A J

**AKTI OPĆINSKOG VIJEĆA**

1. **Odluka o izmjenama i dopunama Odluke o komunalnoj naknadi ……………………………..2**
2. **Odluka o komunalnoj naknadi – Pročišćeni tekst ……………………………………………..……….3**

Temeljem članka 22. Zakona o komunalnom gospodarstvu (NN 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13 i 147/14) i članka 29. Statuta Općine Čeminac ('Službeni glasnik' Općine Čeminac broj 01/13), Općinsko vijeće Općine Čeminac na 18. sjednici, dana 11. prosinca 2015. godine, donosi

**ODLUKU O IZMJENAMA I DOPUNAMA**

**ODLUKE O KOMUNALNOJ NAKNADI**

**Članak 1.**

Mijenja se članak 12. Odluke o komunalnoj naknadi usvojene na 9. sjednici Općinskog vijeća Općine Čeminac, održanoj dana 29. prosinca 2014. godine, a koja je objavljena u 'Službenom glasniku' Općine Čeminac broj 08/14, i Odluke o izmjeni i dopuni Odluke o komunalnoj naknadi usvojene na 10. Sjednici Općinskog vijeća Općine Čeminac, održanoj dana 31. siječnja 2015. godine, a koja je objavljena u 'Službenom glasniku' Općine Čeminac 01/15.

**Članak 2.**

Članak 12. sada glasi:

Koeficijent namjene (Kn) ovisi o vrsti nekretnine i iznosi za:

- stambeni prostor: koeficijent – 1,00

- garažni prostor: koeficijent –1,00

- poslovni prostor koji služi za proizvodne djelatnosti: koeficijent - 3,50

- poslovni prostor koji služi za obavljanje ostalih djelatnosti: koeficijent – 4,00

- građevno zemljište koje služi u svrhu obavljanja poslovne djelatnosti: - 10% koeficijenta

 namjene koji je određen za poslovni prostor

- neizgrađeno građevno zemljište: koeficijent – 0,05.

Za poslovni se prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor, odnosno neizgrađeno građevno zemljište.

Za hotele, apartmanska naselja i kampove, visina godišnje komunalne naknade ne može biti veća od 1,5% ukupnog godišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području Općine Čeminac.

**Članak 3.**

Ova Odluka stupa na snagu osmog dana od dana objave u 'Službenom glasniku' Općine Čeminac, a primjenjuje se od 01. siječnja 2016. godine.

KLASA:363-03-14-01/7

UR.BROJ:2100/05-03-15-7

U Čemincu, 11. prosinca 2015. godine

 Predsjednik

 Općinskog vijeća

 Mario Kralj

Temeljem članka 22. Zakona o komunalnom gospodarstvu (Narodne novine broj:26/03 - pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13) i članka 29. Statuta Općine Čeminac (''Službeni glasnik'' Općine Čeminac broj: 1/13), Općinsko vijeće Općine Čeminac na 18. sjednici, dana 11. prosinca2015. godine, donosi

**ODLUKU**

**O KOMUNALNOJ NAKNADI – PROČIŠĆENI TEKST**

1. OPĆE ODREDBE

Članak 1.

Ovom odlukom određuje s obveza plaćanja komunalne naknade za područje Općine Čeminac, obveznici plaćanja, mjerila na temelju kojih se određuje način obračuna komunalne naknade, naselja u kojima se naplaćuje komunalna naknada, područje zona u Općini Čeminac, koeficijenti zona i namjene, te oslobađanja od obveze plaćanja komunalne naknade.

Članak 2.

Komunalna naknada je prihod Proračuna Općine Čeminac i koristi se za financiranje komunalnih djelatnosti:

1. odvodnje atmosferskih voda,
2. održavanje čistoće javnih površina u dijelu koji se odnosi na čišćenje javnih površina,
3. održavanje javnih površina,
4. održavanje nerazvrstanih cesta,
5. održavanje groblja i krematorija,
6. javnu rasvjetu,
7. za održavanje drugih komunalnih potreba prema programu i opsegu koji utvrdi Općinsko vijeće Općine Čeminac.

1. NASELJA U KOJIMA SE NAPLAĆUJE KOMUNALNA NAKNADA

Članak 3.

Komunalna naknada plaća se za nekretnine koje se nalaze unutar građevinskog područja naselja, kao i za stambeni i poslovni prostor izvan građevinskog područja naselja na kojem se obavlja najmanje jedna komunalna djelatnost iz članka 2. ove Odluke, a koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama, te čine sastavni dio infrastrukture jedinice lokalne samouprave.

Članak 4.

Naselja u kojima se plaća komunalna naknada su:

1. Čeminac
2. Grabovac
3. Kozarac
4. Mitrovac
5. Novi Čeminac.
6. OBVEZNICI PLAĆANJAKOMUNALNE NAKNADE

Članak 5.

Komunalnu naknadu plaćaju fizičke ili pravne osobe kao vlasnici prostora iz članka 3. ove Odluke.

Članak 6.

Komunalnu naknadu plaćaju vlasnici, odnosno korisnici:

1. stambenoga prostora

2. poslovnoga prostora

3. garažnoga prostora

4. građevnoga zemljišta koje služi u svrhu obavljanja poslovne djelatnosti

5. neizgrađenoga građevnog zemljišta.

Komunalna naknada plaća se za nekretnine iz stavka 1. ovoga članka koje se nalaze unutar građevinskog područja naselja kao i za stambeni i poslovni prostor izvan građevinskog područja naselja na kojem se najmanje obavljaju komunalne djelatnosti održavanja javnih površina, nerazvrstanih cesta i javne rasvjete, koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama te čine sastavni dio infrastrukture jedinice lokalne samouprave.

Građevnim zemljištem u smislu Zakona o komunalnom gospodarstvu smatra se zemljište koje se nalazi unutar granica građevnoga područja naselja, a na kojem se, u skladu s prostornim planom, mogu graditi građevine za stambene, poslovne, športske ili druge namjene.

Neizgrađenim građevnim zemljištem u smislu Zakona o komunalnom gospodarstvu smatra se zemljište iz stavka 1. točka 5. ovog članka na kojemu nije izgrađena nikakva građevina ili na kojemu postoji privremena građevina za čiju izgradnju nije potrebno odobrenje za gradnju.

Neizgrađenim građevnim zemljištem smatra se i zemljište na kojemu se nalaze ostaci nekadašnje građevine.

1. DUŽNOST OBVEZNIKA KOMUNALNE NAKNADE

Članak 7.

Obveznik plaćanja komunalne naknade (fizička ili pravna osoba) dužan je u roku od 15 dana od dana nastanka obveze ili promjene osobe obveznika istu prijaviti Jedinstvenom upravnom odjelu Općine Čeminac nadležnom za komunalno gospodarstvo.

Obveza plaćanja komunalne naknade nastaje prvog dana slijedećeg mjeseca od stjecanja vlasništva ili korištenja stambenog, poslovnog, proizvodno-industrijskog, garažnog prostora, građevnog zemljišta i neizgrađenog građevinskog zemljišta a utvrđuje se rješenjem Jedinstvenog upravnog odjela Općine Čeminac nadležnog za komunalno gospodarstvo.

Ukoliko obveznik plaćanja ne prijavi nastanak obveze ili promjenu osobe obveznika u roku iz stavka 1. ovog članka izreći će mu se novčana kazna u iznosu godišnje komunalne naknade.

1. OSLOBAĐANJE OD PLAĆANJA KOMUNALNE NAKNADE

Članak 8.

Nekretnine važne za Općinu Čeminac koje se oslobađaju plaćanja komunalne naknade su:

* nekretnine u vlasništvu Općine Čeminac,
* zgrade osnovne škole i školska igrališta,
* nekretnine namijenjene za obavljanje djelatnosti predškolskog odgoja kada je Općina Čeminac vlasnik ili većinski vlasnik ustanove,
* zemljišta koja se koriste za groblja i objekti (mrtvačnica) na groblju,
* zemljišta koja se koriste za tržnice, parkove i javne površine,
* zemljište odlagališta otpada,
* zemljište na kojem su izgrađeni objekti vodoopskrbe naselja, plinoopskrbe, uređaji za pročišćavanje otpadnih voda, nerazvrstane ceste i poljski putevi.

Članak 9.

Načelnik Općine Čeminac može u opravdanim slučajevima donijeti Odluku o djelomičnom ili potpunom oslobađanju plaćanja komunalne naknade.

Iznimno u pojedinim slučajevima, Načelnik Općine Čeminacmože odobriti privremeno oslobađanje od plaćanja komunalne naknade, na pismeni zahtjev, ukoliko ocijeni da je takav zahtjev opravdan.

Privremeno oslobađanje ne može biti na vrijeme dulje od jedne godine.

Za poslovni prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od šest mjeseci u kalendarskoj godini, koeficijent namjene se umanjuje za 50%, ali ne može biti manji od koeficijenta namjene za stambeni prostor, odnosno neizgrađeno građevno zemljište. O djelomičnom umanjenju komunalne naknade u slučaju iz ovog stavka, Jedinstveni upravni odjel Općine Čeminac donosi rješenje na zahtjev obveznika.

VI. UTVRĐIVANJE ZONA I KOEFICIJENTA ZONA (Kz)

Članak 10.

Ovisno o pogodnosti položaja i komunalnoj opremljenosti određuje se područje zona u naseljima u kojima se plaća komunalna naknada kako slijedi:

I ZONA:

Obuhvaća naseljaČeminac, Kozarac, Grabovac, Mitrovac i Novi Čeminac.

II ZONA:

Salaši, lugarnice , ostali objekti i ostala područja na teritoriju Općine Čeminac u katastarskoj Općini Čeminac.

Članak 11.

Koeficijent zone (Kz), za pojedine zone utvrđuju se:

* Za I zonu – 1,00,
* Za II zonu – 0,90.

 VII. UTVRĐIVANJE KOEFICIJENTA NAMJENE (KN)

Članak 12.

Koeficijent namjene (Kn) ovisi o vrsti nekretnine i iznosi za:

- stambeni prostor: koeficijent – 1,00

- garažni prostor: koeficijent – 1,00

- poslovni prostor koji služi za proizvodne djelatnosti: koeficijent - 3,50

- poslovni prostor koji služi za obavljanje ostalih djelatnosti: koeficijent – 4,00

- građevno zemljište koje služi u svrhu obavljanja poslovne djelatnosti: 10% koeficijenta namjene koji je određen za poslovni prostor

- neizgrađeno građevno zemljište: koeficijent – 0,05.

Za poslovni se prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor, odnosno neizgrađeno građevno zemljište.

Za hotele, apartmanska naselja i kampove, visina godišnje komunalne naknade ne može biti veća od 1,5% ukupnog godišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području Općine Čeminac.

VIII. UTVRĐIVANJE VRIJEDNOSTI BODA (B)

 Članak 13.

Vrijednost boda (B) za obračun komunalne naknade utvrđuje se u visini od 0,25 kuna po m².

Ako Općinsko vijeće ne odredi vrijednost boda (B) najkasnije do kraja studenog tekuće godine, za obračun komunalne naknade u slijedećoj kalendarskoj godini vrijednost boda se ne mijenja.

1. ODREĐIVANJE VISINE KOMUNALNE NAKNADE

Članak 14.

Visina komunalne naknade određuje se ovisno o:

- lokaciji nekretnine, odnosno zoni u kojoj se nekretnina nalazi

- vrsti nekretnina iz članka 6. ove Odluke.

Članak 15.

Komunalna naknada obračunava se po m² površine i to za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine („Narodne novine“ br. 40/97), a za građevno zemljište i neizgrađeno građevno zemljište po jedinici stvarne površine.

Članak 16.

Mjesečni iznos komunalne naknade po m² obračunske površine nekretnine utvrđuje se

množenjem:

- površine nekretnine izražene u kvadratnim metrima P (m²)

- vrijednosti obračunske jedinice- boda (B), određeneu kunama po m²

- koeficijenta zone (Kz)

- koeficijenta namjene (Kn).

|  |
| --- |
|  Formula za obračun komunalne naknade glasi: **KN= B x Kz x Kn x Pm²** |

1. RJEŠENJE O KOMUNALNOJ NAKNADI

Članak 17.

Obveza plaćanja komunalne naknade, visina komunalne naknade po m² obračunske površine i mjesečni iznos komunalne naknade određuje se rješenjem, koje donosi Jedinstveni upravni odjel Općine Čeminac.

Članak 18.

Rješenje o komunalnoj naknadi donosi se za kalendarsku godinu do 31. ožujka tekuće godine, ako se na osnovi odluke predstavničkog tijela mijenja njezina visina u odnosu na prethodnu godinu.

Izdano Rješenje o komunalnoj naknadi je trajno važeće odnosno vrijedi do donošenja novoga Rješenja.

Članak 19.

FIZIČKE i PRAVNE OSOBE plaćaju komunalnu naknadu tromjesečno i to:

* za prvi kvartal do 31.03. tekuće godine,
* za drugi kvartal do 30.06. tekuće godine,
* za treći kvartal do 30.09. tekuće godine,
* za četvrti kvartal do 31.12. tekuće godine.

Na zakašnjele uplate plaća se zakonska zatezna kamata.

Članak 20.

U slučaju potpunog ili djelomičnog oslobađanja plaćanja obveze komunalne naknade,

sredstva komunalne naknade namiriti će se iz proračuna Općine Čeminac.

Članak 21.

Protiv rješenja Jedinstvenog upravnog odjela Općine Čeminac obveznik može izjaviti žalbu Upravnom odjelu za upravne i pravne poslove Osječko-baranjske županije.

Članak 22.

Izvršno rješenje o komunalnoj naknadi izvršava Jedinstveni pravni odjel Općine Čeminac u postupku i na način određen propisima o prisilnoj naplati poreza na dohodak, odnosno dobit.

1. PRIJELAZNE I ZAVRŠNE ODREDBE

Članak 23.

Sredstva komunalne naknade raspoređuju se prema Programu održavanja komunalne infrastrukture za djelatnosti iz članka 2. ove Odluke, koji donosi Općinsko vijeće za svaku kalendarsku godinu.

Članak 24.

Na dan primjene ove Odluke o komunalnoj naknadi – pročišćeni tekst, prestaju važiti Odluka o komunalnoj naknadi i sve izmjene i dopune te odluke („Službeni glasnik”Općine Čeminac 08/14, 01/15, 02/15 i 09/15).

Članak 25.

Ova Odluka stupa na snagu osmog dana od dana objave u “Službenom glasniku” Općine Čeminac, a primjenjuje se od 01. siječnja 2016. godine.

KLASA: 363-03/15-01/1

UR. BROJ: 2100/05-03-15-1

U Čemincu, 11. prosinca 2015. godine

 Predsjednik

 Općinskog vijeća

 Mario Kralj

**Izdaje: Općina Čeminac**

 **Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**